google/wiki40b huggingface dataset:
Mario Teisens

BMW dzinēju attīstīšana

Pēc doktora grāda mašīnbūvē iegūšanas Āhenes tehniskajā universitātē Teisens sāka strādāt BMW dzinēju nodaļā 1977. gadā. Turpmākajos gados Teisens ieņēma dažādus amatus dzinēju attīstīšanas nodaļā un 1989. gadā ieguva doktora grādu inženierijā Rūras universitātē. 1991. gadā Teisens tika paaugstināts amatā par produktu konceptu vadītāju un gadu vēlāk kļuva par transmisijas iekārtu attīstības direktoru. 1994. gadā viņš kļuva par BMW Technik GmbH direktoru. 1998. gadā Teisens bija atbildīgs par BMW tehnoloģiju biroja izveidi Paloalto, ASV.

BMW motoru sporta programma

1999. gadā Teisens un bijušais F1 pilots Gerhards Bergers kļuva par BMW motoru sporta programmas vadītājiem. Viņu uzdevums bija pārraudzīt BMW dzinēju piegādi Williams Formula 1 komandai, kā arī komandas salonautomobiļu čempionātos un Lemānas 24 stundu sacīkstēs. 2001. gadā BMW bija jaudīgākais dzinējs Formula 1 čempionātā. Lai gan šie dzinēji palīdzēja Williams cīnīties par uzvarām sacīkstēs, Teisens sāka kritizēt Williams par nespēju uzbūvēt konkurētspējīgu mašīnu, uz ko Williams vadība atbildēja, ka BMW dzinēji nav gana spēcīgi. Tas bija viens no iemesliem, kāpēc BMW atteicās no Williams apgādāšanas un nolēma iegādāties Sauber komandu.

BMW Sauber

Pēc iegādes Sauber tika pārsaukta par BMW Sauber. Teisens kļuva par komandas vadītāju. Komanda ieguva 5. vietu konstruktoru kausā. Tas bija labāk nekā Sauber 8. vieta iepriekšējā gadā un Williams 8. vieta šajā gadā. 2007. gadā BMW Sauber ieguva 2. vietu konstruktoru kausā pēc tam, kad McLaren tika izslēgti sakarā ar spiegošanas skandālu. 2008. gada Kanādas Grand Prix komanda izcīnīja savu pirmo uzvaru. 2009. gada vidū komanda vājo rezultātu un ekonomiskās krīzes dēļ paziņoja par aiziešanu no F1.
Pjērs Emeriks Obamejangs

Klubos

Jauniešu līmenī pārstāvējis vairākas Francijas komandas. Pirmo profesionālo līgumu parakstījis ar Itālijas A sērijas klubu AC Milan, tomēr kluba galvenajā komadā nav spēlējis, bet klubs viņu izīrēja dažādiem Francijas klubiem. 2011. gadā pievienojies klubam AS Saint-Étienne, kura sastāvā 2013. gadā uzvarēja Francijas līgas kausa izcīņā.
2013. gada jūlijā parakstīja piecu gadu līgumu ar Vācijas Bundeslīgas klubu Dortmundes "Borussia". Dortmundes kluba sastāvā divas reizes ieguvis Vācijas superkausu. 2015.—2016. gada sezonā kļuvis par Bundeslīgas otro rezultatīvāko futbolistu, Vācijas profesionālo futbolistu balsojumā atzīts par sezonas labāko Bundeslīgas spēlētāju. 2016.—2017. gada sezonā kļuva par Bundeslīgas rezultatīvāko spēlētāju, gūstot 31 vārtus.
2018. gada 31. janvārī parakstīja līgumu ar Anglijas Premjerlīgas klubu Arsenal. Pārejas summa sasniedza 69 miljonus eiro.

Izlasē

2009. gada februārī aizvadījis vienu spēli Francijas U21 izlasē pret Tunisiju.
Tomēr pieaugušo līmenī nolēmis pārstāvēt Gabonas izlasi, kuras sastāvā debitējis 2009. gada 28. martā pret Maroku un guvis vārtus savā pirmajā spēlē izlasē. 
Gabonas olimpiskās izlases sastāvā piedalījies 2012. gada vasaras olimpiskajās spēlēs Londonā. Guva vārtus pirmajā spēlē pret Šveici. Tie bija pirmie Gabonas vārti olimpisko spēļu futbola turnīros un vienīgie 2012. gada turnīrā. Izlase nespēja izkļūt no grupas.
2015. gada Āfrikas Nāciju kausa finālturnīrā kļuva par komandas kapteini, guva vienus vārtus spēlē pret Burkinafaso. Arī 2017. gada finālturnīrā, kurā Gabona piedalījās mājinieku statusā, Obamejangs pildīja komandas kapteiņa pienākumus. Trīs turnīra spēlēs guva divus vārtus, bet komanda nespēja izkļūt no grupas.

Personīgā dzīve

P.E. Obamejanga tēvs Pjērs Obamejangs arī bija futbolists un aizvadīja 80 spēles Gabonas izlases sastāvā. Arī viņa brāļi Katilina un Villijs ir futbolisti, spēlējuši AC Milan jauniešu komandās un Gabonas izlasē.
Kalnu zebra

Izskats

Zebras ir melni balti vai tumši brūni balti strīpainas, un, kā visām zebrām, katrai zebrai ir savs individuālais raksts. Zebru rakstu varētu pielīdzināt cilvēku pirkstu nospiedumiem. Strīpas nosedz visu ķermeni izņemot vēderu, kas ir balts. Kalnu zebrām ir izteikta pakakles ādas kroka. Tām ir ļoti tumšs purns un kāju apakšdaļā svītras kļūst šaurākas. Kapes kalnu zebrām ir izteikts seksuālais dimorfisms - kapes kalnu zebru ķēves ir lielākas nekā ērzeļi. Turpretī Hartmaņa kalnu zebru abi dzimumi ir apmēram vienāda auguma, lai gan ērzeļi sver vairāk nekā ķēves abām pasugām. Hartmaņa kalnu zebru melnās strīpas ir šaurākas ar paplatinātu balto joslu strap tām, turpretī Kapes kalnu zebrām tas ir tieši otrādāk. 
Pieaugušas kalnu zebras ir apmēram 2,2 m garas, 1-1,4 m augstas skaustā, svars 240-370 kg. Kalnu zebru nagi ir piemēroti, lai veikli pārvietotos pa akmeņainām un klinšainām virsmām. To nagi ir ļoti cieti un šauri, ar nelielu pēdas virsmu.

Ieradumi

Kalnu zebras veido nelielas ģimeņu grupas, kas sastāv no ērzeļa, vienas, divām vai vairāk ķēvēm un to jaunākajiem pēcnācējiem. Jaunie ērzeļi veido "vecpuišu" barus, un nobriestot veido savus harēmus, aizvedot jaunās ķēves no to ģimenēm. Atšķirībā no līdzenumu zebrām kalnu zebru ģimenes neapvienojas vienā lielā barā.
Katru gadu kalnu zebrai dzimst viens kumeļš, par kuru māte rūpējas apmēram vienu gadu. Kā visi zirgi mazais zebrēns jau drīz pēc piedzimšanas var piecelties kājās, staigāt un zīst pienu no mātes. Hartmaņa kalnu zebru ķēves, kad viņām piedzimst kumeliņš, izdzen savus viengadīgos ērzelēnus no ģimenes. Jaunās ķēvītes paliek ģimenē. Kāpas kalnu zebru jaunie ērzelēni pamet ģimeni pamazām, tā kā nesaņem iepriekšējo mātes uzmanību.

Kalnu zebras mūsdienās

Kalnu zebra ir ļoti apdraudēta suga. 1930.
gados bija atlikušas tikai 100 Kāpas kalnu zebras, mūsdienās to skaits ir sasniedzis 700 īpatņu. Lai arī kalnu zebru abas pasugas tiek aizsargātas, veidojot nacionālos parkus un rezervātus, tās joprojām apdraud malu mednieki. Tā kā ir samazinājušās teritorijas, kurās kalnu zebras var justies drošas, tām draud jaunas iepriekš neparedzētas briesmas. Hartmaņa un Kāpas kalnu zebras ir kļuvušas teritoriju kaimiņienes, un tām draud sakrustošanās, tādējādi izzūdot abām esošajām pasugām.
Kurzemes cietokšņa muzejs

Kurzemes cietokšņa muzejs ir militārajai vēsturei veltīts muzejs Kandavas novada Zantes pagastā, Zantē. 
Muzejs savu darbību uzsāka 1996. gadā. Tā izveidotājs un vadītājs ir Ilgvars Brucis. 2008. gada septembrī muzejs tika iekļauts Eiropas kultūras mantojuma sarakstā un ieguva Eiropas kultūras mantojuma karogu. 
Ekspozīcijā ir apskatāmi vairāk kā 8000 eksponātu: dažāda veida strēlnieku ieroči, militārās uniformas, militārā tehniku u.c. Muzejs veltīts galvenokārt militārajai vēsturei, bet ekspozīcijā ir arī apskatāmi eksponāti, kas saistīti ar starpkaru Latviju. Muzejā ir notikuši vairāki pasākumi, kas veltīti vēsturei un tās popularizēšanai. Starp apmeklētājiem ir ne tikai Latvijas iedzīvotāji, bet arī ārzemnieki.
Stacijas laukums (Rīga)

Vēsture

Stacijas laukums ir izveidots 1861. gadā  pēc Rīgas-Dinaburgas dzelzceļa izbūves ar savu tagadējo nosaukumu, kas laika gaitā vairāk nav mainījies. Stacijas laukums izveidojās pie Rīgas dzelzceļa stacijas, ko atklāja 1861. gadā un kas ir šobrid ir lielākā pasažieru dzelzceļa stacija visā Latvijā. 
Sākotnēji laukumā bija nelielā divstāvu mūra ēka ar diviem peroniem. 
1884.-1885. gadā stacija tika paplašināta pēc arhitekta H. Šēla  (17.05.1829,  Hamburgā – 13.06. 1909, Rīgā) projekta. Ēkai tika piebūvēti spārni uz Gogoļa ielas pusi. 
Laukumā iepretī stacijai 1888.–1889. gadā tika uzcelts neliela pareizticīga , pieminot Krievijas imperatora Aleksandra III un viņa ģimenes locekļu  izglābšanos dzelzceļa katastrofā pie Borkiem, Harkovas tuvumā. 
Līdz 1903. gadam stacija veica gan pasažieru pārvadājumus, gan arī kravu pārkraušanu. Tur arī bija dzelzceļa remontu darbnīcas. 
Pēc 1910. gada tika izveidoti dzelzceļa pārvadi tuvākajās ielās. 
1914. gadā uz uzbēruma, līdzās stacijai Rīga I, atklāja Rīgas Galveno staciju, lai pārvadāt pasažierus Kurzemes virzienā. 
Borku piemiņas baznīcu nojauca 1925. gadā.
Staciju Rīga I nojauca 1959.–1960. gadā, uzbūvējot jaunū plašu ēku. 
1998. gadā sākas Dzelzceļa stacijas vērienīgā rekonstrukcija ar tirdzniecības centra «Origo» izveidošanu, kas bija pabeigta 2003.gadā. Šobrid «Origo» sniedzas pāri 35 miljoniem gadā.
2012.g. novembrī Stacijas laukumā atklāts Saules pulkstenis, kas tika izvietots riņķveida laukumā ar deviņu metru diametru. Pats saules rādītājs ir pusmēness veida elipse ar septiņu metru diametru.

Satikšanās vieta

Stacijas laukuma ievērojamākā celtne ir 43 metrus augstais Stacijas torņa pulkstenis, kas atklāts 1965. gadā un ir viens no Rīgas simboliem un iecienītākajām satikšanās vietām. Savulaik stacijas pulkstenis vienlaicīgi kalpojis arī kā ūdenstornis stacijas ūdensapgādes sistēmai. 1970. gadu beigās pulksteņa ciparnīca nomainīta pret elektronisko tablo, kas sastāvēja no 1600 lampiņām. 2002.—2003. gadā, kompānijas Linstow Varner veiktās Stacijas laukuma pārbūves laikā (tirdzniecības centra "Origo" izveide), vecais pulkstenis tika nojaukts un vietā tika uzbūvēts jauns, tikpat augsts (43 metri, kopā ar burtiem RĪGA – 46 metri; ciparnīcas diametrs – 4,2 metri).
Letovice

Vēsture

Rakstos pirmoreiz pieminēta 1145. gadā. Ilgu laiku pilsēta atradās Habsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Konfūcija institūts

Konfūcija institūts (vienkāršotā ķīniešu: 孔子学院, piņjiņs: Kǒngzǐ Xuéyuàn) ir publiska izglītības organizācija, kas pakļauta Ķīnas Tautas Republikas izglītības ministrijai, kuras paustais mērķis ir ķīniešu valodas un kultūras popularizēšana, ķīniešu valodas apguves atbalsts daudzās pasaules valstīs, kā arī kultūras apmaiņas veicināšana. Organizācija ir kritizēta par pārmērīgu Ķīnas ārpolitikas maigās varas ietekmi valstīs, kurā tā darbojas.
Latvijā Konfūcija institūts darbojas kā Latvijas Universitātes studiju centrs (izveidots 2011. gadā) un vairākās citās augstskolās kā Konfūcija klases.
Šrilankas saldūdens krabji

Sistemātikas izmaiņas

Nesenā pagātnē Šrilankas saldūdens krabju ģints tika sistematizēta Austrālāzijas saldūdens krabju dzimtā (Parathelphusidae), tomēr saskaņā ar jaunāko sistemātiku Austrālāzijas saldūdens krabju dzimta apvienota ar Āzijas saldūdens krabju dzimtu. Līdz ar to Šrilankas saldūdens krabji pieder Āzijas saldūdens krabju dzimtai.
Autoceļš P37

Vēsture

Autoceļš izbūvēts 1977. gadā. 
2016. gada augustā izsludināts konkurss par posma Gulbītis-Ievugrava segas pārbūvi.  Konkursa laikā veikti trīs nolikuma grozījumi,  un par uzvarētāju 2017. gada janvārī kļuva SIA "8 CBR" ar līgumcenu 7 888 889 EUR.
Barkava

Vēsture

Barkavas nosaukums radies no Barkavas mui­žas īpaš­nieka uzvārda Borch un vācu valodas vārda Hof. Barkavas muiža atradās pāris kilometrus uz dienvidiem no pašreizējās Barkavas (šobrīd ciems Muiža) un tika nodedzināta 1905. gada nemieros. Barkavas pagasts pastāv jau kopš 19. gadsimta, ir bijis viens no lielākajiem Latgalē. Agrāk pagastā un Barkavā dzīvoja daudz vecticībnieku. 1933. gadā Barkavai tika piešķirts biezi apdzīvotas vietas statuss. Otrā pasaules kara beigās Barkavas apkārtnē notika sīvas kaujas. Mūsdienu izskatā Barkava veidojusies padomju laikā, kad tā bija padomju saimniecības "Barkava" un Barkavas ciema centrs. Pēc Latvijas neatkarības atjaunošanas — Barkavas pagasta centrs Madonas rajonā.
Gemini 11

Lidojuma gaita

Gemini 11 saslēgšanās mērķis Agena Target Vehicle GATV 5006 tika palaists 1966. gada 12. septembrī 13:05:01 UTC. Gemini 11 tika palaists 100 minūtes vēlāk 14:42:26 UTC ar nesējraķeti Titan II GLV no Kanaveralas zemesraga Gaisa spēku stacijas starta laukuma LC-19.
Gemini 11 saslēgšanas ar GATV 5006 notika 94 minūtes pēc starta, 16:16 UTC. Kosmosa kuģis saslēdzās un atvienojās četras reizes (katrs kosmonauts to veica gan dienas gaismā gan ēnā). Pēc tam vēl pietika degvielas neplānotai piektajai saslēgšanās reizei.
13. septembrī 14:44 UTC Gordons sāka iziešanu kosmosā. Ar 30 m trosi Gemini tika savienots ar Agena Target Vehicle, lai vēlāk veiktu pasīvās stabilizācijas eksperimentu. Veicot šo darbu, Gordona skafandra dzesēšanas sistēma nespēja tikt galā ar uzdevumu, un aizsargstikls aizsvīda. Iziešana pārtraukta priekšlaicīgi. Darbības atklātā kosmosā ilga 33 minūtes.
14. septembrī 07:12:41 UTC ar GATV 5006 veikts 25 sekunžu manevrs, paaugstinot orbītas apogeju līdz 1374,1 km. Pēc diviem Zemes apriņķojumiem uz 22,5 sekundēm iedarbināts Agena dzinējs, atgriežot abu kosmisko aparātu kompleksu orbītā 287 × 304 km. Pēc 15:00 UTC Gemini 11 atvienojās no GATV 5006, paliekot sasaistīts ar trosi. Pēc tam veikts pasīvās stabilizācijas eksperiments, ar Agena piesietu trosē uz leju (vērstu pret Zemi). Trose nenostiepās kā gaidīts, pēc Zemes gravitācijas gradienta. Savukārt izdevās radīt mākslīgo gravitāciju 0,00015 g, iedarbinot sāna dzinējus, tādējādi lēni rotējot abiem objektiem.
14. septembrī 16:15 UTC Gordons sāka 2 stundu 29 minūšu ilgu otro darbību atklātā kosmosā. Viņš neatstāju kuģi, bet tikai izliecās no lūkas, fotografējot Zemi, mākoņus un zvaigznes.
Nolaišanās notika 15. septembrī 13:59:35 UTC Atlantijas okeānā, 2,4 km no aprēķinātās nosēšanās vietas. Tā bija pirmā pilnībā automātiska, datora vadīta nolaišanās.
Jaunpils pils

Vēsture

Jaunpils pils pirmoreiz rakstītos avotos minēta 1411. gadā un visdrīzāk tā celta 14. gadsimta otrajā pusē vai pat 15. gadsimta pašā sākumā. Nav gūts dokumentārs pamatojums tūrisma bukletos bieži minētajam 1301. gadam kā pils celtniecības gadam - šajā laikā Livonijas ordenis karoja ar Rīgas pilsētu un tam nebija resursu un laika pils celtniecībai.
15. gadsimtā pils nocietinājumi tika nostiprināti un tika uzcelts masīvs apaļais tornis dienvidaustrumu stūrī. 16. gadsimta sākumā Jaunpils kļuva par vietu, kur izmitināja vecos, nespējīgos Livonijas ordeņa brāļus.
1576. gadā pili savā valdījumā pārņēma pēdējais Dobeles komturs Matiass fon der Reke. Viņa mazdēls Matiass Dītrihs fon der Reke (1608-1652) veica pils pārbūvi, kuras rezultātā nocietinājums tika pārveidots par muižnieku rezidenci, tai skaitā izbūvēja trešo stāvu.
Rekēm pils piederēja līdz 20. gadsimta sākumam. Viņi šeit sāka nodarboties ar ciltslopu šķirnes izkopšanu un šo nodarbošanos Jaunpilī pārmantoja arī vēlākās varas līdz 20. gadsimta beigām.
1905. gada revolūcijas laikā 1906. gadā pili nodedzināja, 1907. gadā atjaunoja pēc V. Bokslafa projekta, veidojot vienkāršotus neobaroka interjerus. 
Pirmā pasaules kara laikā pēc Kurzemes ofensīvas beigām 1915. gada rudenī Jaunpils pili apmeklēja Vācijas ķeizars Vilhelms II.
No 1920. gadiem līdz 1960. gadiem pilī atradās ar lopkopību saistītas iestādes. 1960. gados notika pils pārbūve, to pielāgojot kultūras centra vajadzībām.
Kopš 1991. gada pils ir pašvaldības īpašums un tiek izmantota sabiedriskām vajadzībām.

Apraksts

Jaunpils pili no visām pusēm ietvēra ūdens šķēršļi. Mūsdienās vairs nav redzams aizbērtais aizsarggrāvis.
Pils celta no laukakmeņiem, mūru augšdaļā izmantojot ķieģeļus. Pils veido neregulāru četrstūri, kura izmēri ir 41 x 30 metri. 15. gadsimtā uzcelts masīvs apaļais tornis, kura diametrs ir 11,5 metri. Viduslaikos bija uzcelti tikai pils dienvidaustrumu un dienvidrietumu korpusi, no abām pārējām pusēm pils iekšpagalmu ietvēra aizsargmūris.
Interesants mākslas piemineklis ir vienā no pils zālēm esošais bareljefs "Madonna ar bērnu", kas, visdrīzāk, veidots 19. gadsimtā . Nereti gan uzskata, ka šis bareljefs veidots 16. gadsimtā.
Ziemeļreina-Vestfālene

Ģeogrāfija

Ziemeļreina - Vestfālene sevī ietver Lejasreinas līdzenumu un daļu no Centrālās augstienes. Federālās zemes platība ir 34 080 kvadrātkilometri un robežojas ar Beļģiju dienvidrietumos un Nīderlandi rietumos un ziemeļrietumos. Lielākoties viss reģions atrodas relatīvi zemā reljefā Vestfālenes zemienē un Reinzemē.
Galvenokārt kalnains reljefs atrodas reģiona dienvidos un austrumos. Uz dienvidiem atrodas Zīgerlandes kalni (Siegerland), uz austrumiem Teitoburgas Mežs (Teutoburger Wald) un Zauerlandes kalni (Sauerland), uz dienvidaustrumiem Eifelas kalni (Eifel). Pierobežā pie Hesenes augstums palielinās līdz 800 metriem virs jūras līmeņa. Augstākais kalns ir Lengenbergs, kura augstums sasniedz 843.2 metri virs jūras līmeņa, Kahler Asten kalns 840.7 metri v.j.l., un Klemensbergs 839.2 metri v.j.l.
Svarīgākās upes, kas plūst cauri Ziemeļreina - Vestfālenei ir Reina, Rūra, Lipe, Emsa un Vēzere. Reģiona svarīgākā upe ir Reina, kas ietver svarīgu vīna reģionu. Reina gandrīz pie ieiešanas Nīderlandē sadalās daudzos atzaros.
Ziemeļreina - Vestfālenes reģions ir svarīgs rūpniecības centrs Vācijā. Lai gan lielāko daļu zemes aizņem lauksaimniecība un meži, attiecīgi 52% lauksaimniecība un 25% meži.
Lielākās Ziemeļreina - Vestfālenes pilsētas ir Ķelne, Esene, Dortmunde, Diseldorfa un Dīsburga.

Vēsture

Ziemeļreina - Vestfālene tika izveidota 1946. gada 23. augustā apvienojot no britu armijas pakļautībā esošo ziemeļu daļu bijušās Prūsijas Reinas provinces ar Vestfāleni. 1947. gadā tā tika paplašināta līdz Lipes zemei. Kristīgie demokrāti kļuva par pirmo demokrātiski ievēlēto partiju.
Kopš 1949. gada Ziemeļreina - Vestfālene ir Vācijas federatīvās republikas sastāvdaļa. 1950. gada 18. jūnijā tika izstrādāta Ziemeļreinas - Vestfālenes konstitūcija.

Ekonomika

Rūras apgabala kalnrūpniecība pēc kara kļuva par svarīgu reģiona industrijas sastāvdaļu un izraisīja "ekonomikas brīnumu" ne tikai Ziemeļreinā - Vestfālenē, bet arī visā Vācijā un Eiropā. Ap 1960iem gadiem kalnrūpniecība parādīja savas negatīvās puses, ar vien biežāk radušās nozares krīzes veicināja kalnrūpniecības industrijas samazināšanos. Turpretī mašīnbūves, metāla un dzelzs apstrādes industrijas piedzīvoja kāpumu. Strukturālās pārmaiņas no industrijas uz zinātnes zemi katrā apgabalā izpaudās savādāk.
2007. gadā Ziemeļreina - Vestfālene bija ekonomiski spēcīgākā Vācijas federālā zeme un viena no pasaules ekonomikas centriem. Iekšzemes kopprodukts 2007. gadā bija 529, 4 miljardi eiro. 2010. gadā bezdarba līmenis sasniedza 8.1%, kurš ir otrais augstākais starp Vācijas reģioniem.
Gandrīz ceturto daļu ārzemju kompāniju ražotnes un uzņēmumi, kurus atver Vācijā, atrodas Ziemeļreinas - Vestfālenes reģionā. Reģions ietver daudzus starptautiskus uzņēmumus kā, piemēram, 3M, BP, Ericsson, Ford, LG, Sony, Renault, Toyota un Vodofone. Šie uzņēmumi nodarbina vairāk kā 582 000 cilvēku. To darbība svārstās no dažādiem pakalpojumu sniedzējiem līdz vieglajai rūpniecībai.
Bipolāri afektīvi traucējumi

Simptomi

Izšķir vairākas maniakālās depresijas formas atkarībā no fāžu ilguma un atkārtošanās biežuma.
Dažiem slimība izpaužas vai nu tikai maniakālos vai tikai depresijas stāvokļos. Starplaikos var iestāties šķietama pilnīga izveseļošanās.
Slimība var pieņemt cirkulārās psihozes formu (angļu: Rapid-cycling Bipolar Disorder). Tai ir raksturīgas vismaz četras depresijas, mānijas, hipomānijas vai jauktās epizodes viena gada laikā. Liekas, ka šī forma attīstās cilvēkiem, kuri savu pirmo bipolāro epizodi ir pieredzējuši jaunākā vecumā vai pat pusaudža gados. Tā biežāk skar sievietes nekā vīriešus. Pie šīs formas  antidepresanti un litija preparāti, ko parasti lieto maniakālās depresijas ārstēšanai, izrādās mazefektīvi.
Nakts pastaigas

Sižets

Kādu vakaru Anna kopā ar tēti mājās dodas caur mežu. Mežs vienlaicīgi ir gan apburošs, gan biedējošs, bet liesma - vienlaicīgi sargājoša un apžilbinoša.
I Have a Dream

I Have a Dream ir Mārtina Lutera Kinga 1963. gada 28. augustā sniegta 17 minūtes ilga publiska runa, kurā viņš aicināja izbeigt rasismu ASV. Linkolna memoriāla pakājē marša uz Vašingtonu laikā sniegtā runa, ko klātienē noklausījās apmēram 200 tūkstoši cilvēku, bija izšķirošs brīdis ASV afroamerikāņu pilsonisko tiesību kustībā. Runa tika ierindota 1. vietā 20. gadsimta amerikāņu runu sarakstā.
Pampu lapsa

Izskats un ieradumi

Pampu lapsas ķermeņa garums ir 62 cm, astes garums 34 cm, svars ir 4 - 6 kg. Tēviņi ir lielāki par mātītēm.
Pampu lapsa ir vidēja auguma zorro, un ir ārēji līdzīga kolpeo lapsai, tikai nedaudz mazāka un pelēkā krāsā, ar melnu purnu. Galva, kakls un kājas ir brūngani. Tai ir īss, biezs kažoks. Ausis pampu lapsai ir palielas, trīstūrveida, sarkanbrūnā krāsā. Aste kupla, ar melnu astes galu. Ziemeļdaļā zorro ir krāsaināki nekā dienviddaļā. 
Pampu lapsas visbiežāk dzīvo vientuļnieka dzīvi, sanākot kopā tikai pārošanās sezonā, tomēr reizēm veido ilgstošus monogāmus pārus. Mazuļus vecāki audzina kopā. Kamēr mātīte ir grūsna, tā slēpjas alā, kas parasti atrodas zem krūmiem vai lielāku koku saknēm. Grūsnības periods ilgst 55 - 60 dienas. Parasti piedzimst 3 - 5 kucēni. Pirmās nedēļas māte kucēnus nepamet vienus, paliekot ar tiem visu laiku kopā, tikmēr tēviņš baro mātīti. Kad mazuļi ir 3 mēnešus veci, tie dodas medībās kopā ar vecākiem. Pampu lapsa dzīvo apmēram 13 gadus.
Ja pampu lapsu nobiedē vai tai tuvojas kāds lielāks dzīvnieks, tā nokrīt zemē un, aizvērusi acis, izliekas mirusi. Kad briesmas ir garām, lapsa ceļas augšā. 
Pampu lapsa medīt dodas pēc saulrieta, lai gan reizēm tā medī arī dienā teritorijās, kurās ir maz cilvēku. Pampu lapsa ir visēdājs, un ēd augus, augļus, putnus, olas, grauzējus, trušus, ķirzakas, kukaiņus un maitu, reizēm tā uzbrūk aitu baram, nokožot jērus. Tādēļ cilvēki mēdz pampu lapsas medīt, lai aizsargātu mājlopus un iegūtu kažokādu.
Daniels Pavļuts

Politiskā darbība

2011. gada 25. oktobrī D. Pavļuts kā bezpartijisks Zatlera Reformu partijas virzīts kandidāts kļuva par ekonomikas ministru Valda Dombrovska trešajā valdībā. 2014. gada janvārī iestājies Reformu partijā. Tajā pašā mēnesī, līdz ar jaunās valdības apstiprināšanu, pēc ilgām diskusijām koalīcijas partneru starpā zaudējis ministra amatu. Jaunajā Laimdotas Straujumas valdībā darbojās kā divu ministru (ekonomikas ministra Vjačeslava Dombrovska un ārlietu ministra Edgara Rinkēviča) padomnieks.
2017. gada 26. augustā bijis starp partijas "Kustība Par!" dibinātājiem un ievēlēts par tās vadītāju. 2018. gada rudenī D. Pavļuts tika ievēlēts 13. Saeimā no apvienības "Attīstībai/Par!" saraksta.
Dainis Liņķis

Sasniegumi

2006. gadā startē Super Sport klasē un ieguva 5. vietu Latvijas čempionātā, SuperSport klasē, 6. vietu Baltijas čempionātā, SuperSport klasē un 6. vietu Austrumeiropas kausā, SuperSport klasē. 2007. gadā startē B-1000 klasē. Iegūst 1. vietu Latvijas čempionātā, B-1000 klasē, 1. vietu Baltijas čempionātā, B-1000 klasē, 12. vietu Bike Promotion Fahrertrainings 1.posmā, Čehijā, Brno un 17. vieta Jura Racing GmbH & Co KG 1.posmā, Ungārijā.
2008. gadā startē SuperBike klasē un iegūst 9. vietu Bike Promotion Fahrertrainings posmā, Čehijā, Brno, 2. vietu Baltijas čempionātā, SuperBike klasē. Ieguvis arī 19. vietu UEM ALPE ADRIA CHAMPIONSHIP 2008 posmā, un 4. vietu Bike Promotion Fahrertrainings GmbH posmā, Čehija, Brno. 2009. gadā startē 600ccm klasē. Iegūst 1. vietu Lietuvas čempionātā Supersport klasē un 1. vietu LaMSF kausa izcīņā Superstock klasē.
2010. gadā startē SuperBike klasē. Iegūst 1. vietu Latvijas čempionātā SuperBike klasē, 3. vietu Baltijas čempionātā SuperBike klasē un 9. vietu Bike Promotion Fahrertrainings GmbH posmā Čehijā, Brno, kas norisinājās no 12. līdz 15. aprīlim. 2012. gadā startē SuperBike klasē un iegūst 8. vietu Pro Speed posmā Slovākijā, kas norisinājās no 4. līdz 6. jūnijam.
2013. gadā nodarbojas ar motobraucēju trenēšanu un organizē starptautiskas motošosejas sacīkstes Biķernieku trasē. 2014. gadā iegūst 7. vietu Slovakia Ring posmā, Slovākijā un 2. vietu Latvijas čempionātā B600 klasē.
Divkāršais ieraksts

Divkāršais ieraksts (arī dubultais ieraksts) ir itāļu matemātiķa Luka Pačiolo pirmoreiz aprakstīta un precizēta grāmatvedības pieeja, kas uzskatāma par mūsdienu grāmatvedības pamatprincipu. Divkāršā ieraksta pamatā ir saimnieciskā darījuma summas ierakstīšana divos savstarpēji saistītos kontos: viena konta kreisajā pusē — debetā, otra konta labajā pusē — kredītā. Nosaukuma dēļ divkāršo ierakstu mēdz nepamatoti jaukt ar nelikumīgu paralēlu grāmatvedību, sauktu arī par dubulto grāmatvedību, ko veido ar mērķi slēpt patieso ieņēmumu un izdevumu stāvokli.